जो जीता वही सिकंदर
जो जीता वही सिकंदर 1992 में बनी खेल आधारित हिन्दी भाषा की फिल्म है। इसका निर्देशन मंसूर खान और निर्माण नासिर हुसैन ने किया। फिल्म में आमिर खान, आयशा जुल्का, दीपक तिजोरी, पूजा बेदी, मामिक सिंह और कुलभूषण खरबंदा हैं। संगीत जतिन-ललित ने दिया था। इसने सर्वश्रेष्ठ फिल्म सहित दो फिल्मफेयर पुरस्कार जीते थे। फिल्म लोकप्रिय रही थी और विशेषकर अब भी युवाओं के बीच लोकप्रिय है। इसका संगीत भी पसंद किया गया था और गीत "पहला नशा" सदाबहार गीत है।